Armenias geografi
Store norske leksikon,Geografi,Verdens geografi,Asia,Armenias geografi
Landskapet i Armenia består hovedsakelig av fjell og høyland av vulkansk opprinnelse. Jordskjelv forekommer ofte. I nord strekker fjellkjeden Lille Kaukasus seg gjennom republikken i retning nordvest–sørøst og når høyder på drøye 3000 meter over havet. Sør for denne fjellkjeden ligger den armenske høyslette, som består av nakne og vide platåer som når opp i 2500 meters høyde.
På høysletta ligger innsjøen Sevan (1092 meter over havet), med et areal på 1315 kvadratkilometer. Den har avløp østover til Det kaspiske hav gjennom elven Araks. Andre viktige elver er Rasdan og Debet. Over høysletta hever seg flere utslokte vulkaner, høyest er Aragats med 4090 meter over havet. Araksdalen i 900 meters høyde er den laveste delen av Armenia. Klima Landet har et utpreget kontinentalt klima, med varme somrer og kalde vintrer og store temperatursvingninger mellom dag og natt. I de lavere partiene omkring hovedstaden Jerevan er middeltemperaturen i januar -3 °C og 25 °C i august. Årlig middelnedbør samme sted er 320 millimeter. Varmen avtar med høyden, mens nedbøren øker. Les mer i Store norske leksikon Armenia Armenia – landskap i Sørvest-Asia Armenias plante- og dyreliv Eksterne lenker Detaljert klimainformasjon om Armenia på Den meteorologiske verdensorganisasjons hjemmesider